Kétméteres díjbirkózó
Kidobóembert keres az éjszakai mulató. A hirdetésre kétméteres, lapáttenyerű díjbirkozó jelentkezik. A főpincér megkérdi tőle: - Tudja, mi lenne itt a dolga? - Persze, hogy tudom. - És biztos benne, hogy el tudja látni a feladatot? - Tudja mit? Nem mondok semmit, inkább figyeljen! A nagy darab fickó odapattan az egyik asztalhoz, amely előtt egy szemmel láthatóan ittas férfi hangoskodik. Elkapja, fél kézzel megemeli, kirúgja az ajtót, és hatalmas lendülettel kirepíti az utcára a hangoskodót. - Na, elég határozott voltam? - kérdi büszkén. - Mi tagadás... - Akkor vezessen a főnökhöz, hadd írjuk alá a munkaszerződést! - Tartok tőle, hogy ez nem fog menni. - Miért? - Mert az imént őt dobta ki az utcára. 